Afganské národné futsalové družstvo mužov

Afganské národné futsalové družstvo mužov je národné družstvo mužov, ktoré reprezentuje Afganistan v medzinárodných futsalových súťažiach a priateľských zápasoch. Funguje pod záštitou Afghanistan Football Federation (AFA). Prvý medzinárodný zápas absolvovalo v roku 2007. V marci 2018 mu patrilo vo svetovom futsalovom rebríčku provizórne 95. miesto.

Vrcholné podujatia 
Afganské družstvo sa raz pokúšalo kvalifikovať na majstrovstvá sveta FIFA, ale nepodarilo sa mu to.  

Ani na majstrovstvách Ázie sa mu nepodarilo dostať. Pokúšalo sa o to v kvalifikácii na ázijský šampionát 2010, ale v troch zápasoch stredoázijskej kvalifikácie nezískalo ani bod. O 4 roky neskôr, v kvalifikácii v roku 2015 na ázijský šampionát 2016, síce rovnako nepostúpilo, ale bodovalo už v dvoch stretnutiach.

Družstvo sa 3-krát predstavilo na Ázijských halových hrách. Na prvých dvoch turnajoch skončilo už v základnej skupine. Na tom treťom, organizovanom v turkménskom Ašchabade v roku 2017, dosiahlo svoj najväčší úspech, keď sa po víťazstve v jednej zo základných skupín dostalo až do semifinále turnaja. V zápase o bronz prehralo s  až po penaltovom rozstrele.

Výsledky 
Majstrovstvá sveta FIFA

Ázijské halové hry

Majstrovstvá Ázie

Referencie

Pozri aj 
 Afganské národné futbalové mužstvo

Externé odkazy 
 Oficiálna stránka Afghanistan Football Association  /

Zdroj 
 Zápasy družstva na futsalplanet.com  

Národné futsalové družstvá
Futsal
Národné